**Bosna i Hercegovina**

**Federacija Bosne i Hercegovine**

**Tuzlanski kanton**

Javna ustanova Osnovna škola

**„Dr. Safvet-beg Bašagić“ Gradačac**

Broj: 01-515/2021

Datum: 10.06.2021. god.

Na osnovu člana 105. stav (1) tačka b) Zakona o osnovnom odgoju i obrazovanju – prečišćeni tekst („Službene novine Tuzlanskog kantona“, broj: 10/20), člana 19. stav (4) Zakona o izmjenama i dopunama Zakona o osnovnom odgoju i obrazovanju („Službene novine Tuzlanskog kantona“, broj: 8/21), Kriterija o utvrđivanju uslova na osnovu kojih se vrši izbor i imenovanje kandidata za direktora osnovne škole čiji je osnivač Skupština Tuzlanskog kantona („Službene novine Tuzlanskog kantona“, broj: 11/14), te Odluke Školskog odbora o raspisivanju konkursa za izbor i imenovanje direktora škole, broj: 01-445/2021 od 26.05.2021. godine, JU OŠ „Dr. Safvet-beg Bašagić“ Gradačac, raspisuje

**K O N K U R S**

**za izbor i imenovanje direktora**

**JU Osnovna škola „Dr. Safvet-beg Bašagić“ Gradačac**

Raspisuje se konkurs za izbor i imenovanje direktora JU Osnovna škola „Dr. Safvet-beg Bašagić“ Gradačac na mandatni period od 4 (četiri) godine.

**Opis poslova**

Direktor škole rukovodi školom i obavlja i druge poslove u skladu sa članom 111. Zakona o osnovnom odgoju i obrazovanju – prečišćeni tekst („Službene novine Tuzlanskog kantona“, broj: 10/20 i 8/21), kao i drugim važećim propisima kojima su određeni poslovi direktora osnovne škole koje imaju status javne ustanove, odnosno kojima je uređen sistem rukovođenja javnim ustanovama osnovnog obrazovanja na području Tuzlanskog kantona (dalje: TK).

**Opšti uslovi**

Kandidat za direktora škole mora ispunjavati sljedeće opšte uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX stav (1) Ustava Bosne i Hercegovine,

d) da nije osuđivan za krivično djelo,

e) da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova direktora, nastavnika ili stručnog saradnika škole.

**Posebni uslovi**

Kandidat za direktora škole, pored opštih uslova mora ispunjavati i sljedeće posebne uslove:

1. da ima najmanje VII stepen stručne spreme, odnosno visoko obrazovanje najmanje prvog ciklusa Bolonjskog sistema studiranja,
2. da ima najmanje pet godina radnog iskustva na poslovima nastavnika ili stručnog saradnika škole,
3. da ima položen stručni ispit za samostalan rad na poslovima nastavnika ili stručnog saradnika škole,
4. da ima program rada i razvoja škole za period na koji se imenuje direktor,
5. da nije u skladu sa članom 87. Zakona o osnovnom odgoju i obrazovanju – prečišćeni tekst („Službene novine TK“, broj: 10/20 i 8/21) nepodoban za rad s djecom,
6. da nije član izvršnih organa političkih stranaka,
7. da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
8. da nema direktan finansijski ili drugi lični interes u JU Osnovna škola „Dr. Safvet-beg Bašagić“ Gradačac, koji bi mogao dovesti do sukoba sa njegovom dužnošću direktora,
9. da nije obavljao dužnost direktora dva uzastopna mandata u istoj školi u kojoj konkuriše za direktora,
10. da nije u posljednje četiri godine zbog svoje krivice bio razriješen dužnosti direktora neke od odgojno – obrazovnih ustanova ili da u mandatnom periodu ne stiče uslove za odlazak u penziju shodno odredbama Zakona o radu FBiH.

**Za direktora škole ne može biti imenovano lice koje ne ispunjava opšte i posebne uslove konkursa.**

**Potrebna dokumentacija**

Uz prijavu na konkurs, koja sadrži kraću biografiju, kandidati su dužni dostaviti dokaz o

ispunjavanju svih uslova (opštih i posebnih), odnosno sljedeću dokumentaciju (original ili

ovjerene kopije ne starije od šest mjeseci):

1. Uvjerenje o državljanstvu,
2. Dokaz o stručnoj spremi,
3. Potvrda o radnom iskustvu, izdata od strane škole, da ima najmanje pet godina radnog iskustva na poslovima nastavnika ili stručnog saradnika,
4. Uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, stručnog saradnika ili direktora škole,
5. Uvjerenje o položenom stručnom ispitu za samostalan rad u oblasti obrazovanja,
6. Program rada i razvoja JU Osnovna škola „Dr. Safvet-beg Bašagić“ Gradačac, za period na koji se imenuje direktor,
7. Ovjerena izjava kandidata da se na njega ne odnosi član IX stav (1) Ustava BiH,
8. Ovjerena izjava kandidata da nije osuđivan za krivično djelo,
9. Ovjerena izjava kandidata da nije u skladu sa članom 87. Zakona o osnovnom odgoju i obrazovanju nepodoban za rad s djecom,
10. Ovjerena izjava kandidata da nije član izvršnih organa političkih stranaka,
11. Ovjerena izjava kandidata da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
12. Ovjerena izjava kandidata da nema direktan finansijski ili drugi lični interes u JU Osnovna škola „Dr. Safvet-beg Bašagić“ Gradačac, koji bi mogao dovesti do sukoba sa njegovom dužnošću direktora,
13. Ovjerena izjava kandidata da nije obavljao dužnost direktora dva uzastopna mandata u istoj školi u kojoj konkuriše za direktora,
14. Ovjerena izjava kandidata da nije u posljednje četiri godine zbog svoje krivice bio razriješen dužnosti direktora neke od odgojno – obrazovnih ustanova ili da u mandatnom periodu, shodno odredbama Zakona o radu, ne stiče uslove za odlazak u penziju.

Pod ovjerenom izjavom podrazumijeva se izjava ovjerena od strane nadležnog gradskog ili općinskog organa, odnosno izjava ovjerena od strane notara.

 Kandidat koji bude imenovan za direktora dužan je dostaviti :

- Ljekarsko uvjerenje nadležne zdravstvene ustanove (ne starije od 3 mjeseca) i

- Izjavu ovjerenu od strane nadležnog organa o odstupanju sa pozicije predsjednika ili člana Školskog odbora ukoliko je u tom momentu obavljao navedenu dužnost.

Nakon provedene konkursne procedure, Školski odbor vrši izbor i imenovanje direktora škole

na period od 4 (četiri) godine, uz prethodno pribavljeno stručno mišljenje Pedagoškog zavoda i prethodnu saglasnost nadležnog Ministarstva, uz ocjenu dostavljenog Programa rada i razvoja škole za period na koji se imenuje direktor. Kandidat koji nije dobio saglasnost nadležnog Ministarstva ne može biti imenovan za direktora škole.

O rezultatima konkursa kandidati će biti pismeno obaviješteni u roku od 8 (osam) dana od dana donošenja Odluke o imenovanju. Odluka o imenovanju direktora škole je konačna.

**Konkurs ostaje otvoren 15 (petnaest) dana od dana objavljivanja u dnevnom listu „Dnevni avaz“.**

**Nepotpune i neblagovremene prijave neće se uzimati u razmatranje.**

**Prijave dostavljati lično ili na adresu škole:**

**Javna ustanova Osnovna škola „Dr. Safvet-beg Bašagić“ Gradačac**

**Ul. Žrtava Srebrenice br. 5**

**76250 Gradačac**

**Sa naznakom: (Konkurs za izbor i imenovanje direktora osnovne škole „Dr. Safvet-beg Bašagić“ Gradačac – NE OTVARATI)**

 Predsjednik Školskog odbora

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Omerčić Selmir, dipl.ecc